Document ID: /roh_data/filtered/fineweb-2-filterrobots_roh.jsonl.gz/6714

Il Cussegl naziunal ha refusà l'iniziativa «No Billag» cun 122 vuschs. Per l'iniziativa han 42 parlamentaris vuschà e 15 èn s'abstenids da la vusch. Er la cuntraproposta da la PPS da limitar la taxa per radio e televisiun sin 200 francs ad onn n'ha chattà nagina maioritad: Cun 108 cunter 70 vuschs e duas abstenziuns ha il Cussegl naziunal decidì da betg entrar en chaussa.
La debatta davart la «No Billag» era intensiva e per part era emoziunala. En tut han var 70 parlamentaris vulì s’exprimer. Era sche i è vegni debattà davart las finanzas era la rolla da la SRG/SSR en il center da las discussiuns. Numnadamain tge rolla che la chasa da medias ha per la democrazia e la solidaritad en Svizra.
Ils Cussegl dals chantuns ha gia ordavant tractà l'iniziativa «No Billag» e medemamain refusà ella. L'ultim pled ha uss il suveran svizzer. La votaziun è probabel l'onn proxim.
RR actualitad 17:00